b'\n_START_ARTICLE_\nBojan Bizjak\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je za\xc4\x8del obiskovati na Predmeji, a je bil zaradi slabovidnosti napoten v Zavod za slepo in slabovidno mladino v Ljubljani, nakar bil spet pre\xc5\xa1olan na osnovno \xc5\xa1olo na Otlici. V Mariboru je dokon\xc4\x8dal srednjo kmetijsko \xc5\xa1olo, kasneje v Ljubljani \xc5\xa1tudiral agronomijo, filozofijo, psihologijo in primerjalno knji\xc5\xbeevnost, vendar ni nobenega \xc5\xa1tudija dokon\xc4\x8dal, ker je imel kar nekaj zaposlitev, kasneje se je vrnil v Ajdov\xc5\xa1\xc4\x8dino, delal na lokalnem radiu, v begunskem centru, na javnih delih ..._NEWLINE_V literaturo je vstopil v osemdesetih prej\xc5\xa1njega stoletja, ko je za\xc4\x8del objavljati v Kme\xc4\x8dkem glasu (romana Hru\xc5\xa1ka, kot podlistek in kratke zgodbe,) kasneje pa v literarnih revijah, Mentor, Dialogi, Primorska sre\xc4\x8danja, Apokalipsa, na spletnem portalu Locutio, bil je gost oddaje Zgodnja dela, kamor ga je povabila kriti\xc4\x8darka Vanesa Matajc. Kritika predvsem poudarja njegovo jezikovno inovativnost in spretno nizanje fragmentov v romanih, kjer zgodbe uspe\xc5\xa1no zaplete in odplete. Vsa njegova dela imajo mo\xc4\x8dno socialno noto in mestoma tudi filozofska razpredanja, v pesni\xc5\xa1tvu pa je predvsem predan liri\xc4\x8dnemu odslikovanju stanj subjektivnih ob\xc4\x8dutij in iskanju ritma upovedovanja. Sedaj \xc5\xbeivi in dela v Ajdov\xc5\xa1\xc4\x8dini._NEWLINE_Poleg literature pa se znajde tudi za fotografsko kamero, saj je imel \xc5\xbee nekaj uspe\xc5\xa1nej\xc5\xa1ih promocij in ob\xc4\x8dasno razstavlja, vendar zaradi mo\xc4\x8dne slabovidnosti to polagoma opu\xc5\xa1\xc4\x8da.'